open-index/open-wikipedia-markdown huggingface dataset:
T. Ryan Gregory

**T. Ryan Gregory**, nado o 16 de maio de 1975, é un biólogo evolutivo e biólogo do xenoma canadense e profesor do Departamento de Bioloxía integrativa e da División de Diversidade Xenómica do Instituto de Biodiversidade de Ontario da Universidade de Guelph en Guelph, Ontario, Canadá.

## Traxectoria 
Gregory completou a súa licenciatura (B.Sc. Hons) na Universidade McMaster en Hamilton, Ontario en 1997 e o seu doutoramento (Ph.D.) en bioloxía evolutiva e zooloxía na Universidade de Guelph en 2002. Despois fixo un traballo posdoutoral no Museo Americano de Historia Natural da cidade de Nova York (2002–2003) e no Museo de Historia Natural de Londres, Inglaterra (2003–2004) antes de tornar á Universidade de Guelph como profesor.

O seus principais intereses no mundo da ciencia son a xenómica, citoxenética, bioloxía celular, morfoloxía, bioloxía do comportamento, fisioloxía, bioloxía do desenvolvemento, ecoloxía, e paleontoloxía, todos os cales están ligados polo tema unificador da evolución. As súas principais investigacións centráronse principalmente na evolución do tamaño do xenoma (o "enigma do valor C") en animais e as orixes e importancia biolóxica do "ADN lixo" (ADN non codificante). Elaborou o test da cebola como unha "comprobación da realidade para calquera que pense que atopou unha función universal do ADN lixo". Creou a *Animal Genome Size Database* en 2001. Tamén é activo na iniciativa do código de barras do ADN iniciado polo seu anterior titor de doutoramento Paul D.N. Hebert da Universidade de Guelph, facendo especial fincapé nos parasitos, patóxenos e vectores de doenzas.

Gregory é autor de máis de 65 artigos de revistas científicas revisadas por pares cun índice h de 51 segundo Google Scholar, e editou o libro *The Evolution of the Genome* en 2004. É editor xefe da revista *Evolution: Education and Outreach* fundada por Niles Eldredge. Mantén un blog chamado *Genomicron*, e creou a *Evolver Zone*, un recurso on line para estudantes e educadores.

Recibiu varios premios, como o Premio Posdoutoral Howard Alper do NSERC (2003), o Premio Arch da Asociación de Alumnos de McMaster (2005), o Premio ao Investigador Xove da Sociedade Americana de Naturalistas (2006), o Premio ao Investigador Novo Bob Boutilier da Sociedade Canadense de Zoólogos (2007), o Premio ao Profesor Distinguido da Asociación de Profesores da Universidade de Guelph pola ensinanza (2008), e o Premio ao Científico Xove Robert H. Haynes da Sociedade Xenética do Canadá (2010).

Ademais dos seus intereses científicos e educativos, desenvolveu proxectos de BioArt usando organismos vivos. O seu sitio web *Microbial Art*, que exhibe traballos de diversos artistas e científicos, contén obras que foron incluídas en publicacións impresas e on line en varios países.

## Notas
Tadeo Allende

**Tadeo Allende**, nado en Mina Clavero (Provincia de Córdoba, Arxentina) o 20 de febreiro de 1999, é un futbolista arxentino. Xoga de extremo e o seu equipo actual é o Real Club Celta de Vigo da Primeira División de España.
## Traxectoria
Allende ascendeu ao primeiro equipo de Instituto (Córdoba) en 2021, e debutou na Primeira B Nacional ese mesmo ano.

Un ano despois, na tempada 2022, Allende foi cedido ao Godoy Cruz na Primeira División. Posteriormente, o dianteiro fichou co mesmo club para a tempada 2023. En abril dese ano, Allende anotou tres goles en tres datas consecutivas. O 31 de xaneiro de 2024 o Celta de Vigo anunciou a contratación de Tadeo ata xuño de 2028.

## Estatísticas 
### Clubs 
20px *Actualizado ata o seu último partido disputado o 27 de abril de 2024.*

''Fontes: Transfermarkt - Soccerway.

## Notas
Teófilo González Calatrava

**Teófilo González Calatrava**, coñecido tamén como **Teófilo G. Calatrava** ou **Teófilo Calatrava**, nado en Madrid o 5 de marzo de 1897 e finado en Villar del Pedroso (Cáceres) a finais de marzo de 1980, foi un mestre, xornalista, escritor e político español.

## Traxectoria 
Estudou maxisterio na Escola Normal de Toledo, aprobando a reválida elemental en 1913. Foi presidente da Sección de propaganda do Ateneo Escolar de Toledo, e en 1914 obtivo o título de mestre superior. Foi xefe da estación de Miño ata 1925. Mestre do Pósito de Miño dende 1925, pasou en 1927 á escola de Rioxoán (Valonga, Pol) para volver en 1929 ao Pósito de Miño. Pronunciou varias conferencias sobre os pósitos. Foi nomeado inspector dos pósitos marítimos do Instituto Social da Mariña en 1931. Foi candidato independente nas eleccións a Cortes de 1931 pola provincia da Coruña, pero non foi elixido. Foi un dos impulsores do Partido Republicano Radical en Miño. En xullo de 1934 foi nomeado inspector central do Instituto Social da Mariña, e en agosto dese ano mestre da Escola de Orientación Marítima de Xixón, aínda que o seu nomeamento foi anulado por estar sometido a expediente administrativo. Logo do golpe de Estado do 18 de xullo de 1936, como funcionario do Ministerio de Traballo, foi nomeado xefe de Información e Publicacións do Instituto Social da Mariña. Formou parte da Asociación de Ganaderos de La Coruña. Instalado en Madrid, foi vicepresidente de Anaquiños da Terra e presidente da Comisión Pro Teatro Gallego.

Foi autor de varios libros, dirixiu a revista *Hacer*, órgano de reforma e programa dos pósitos, e colaborou asiduamente na prensa, principalmente en *El Ideal Gallego*, pero tamén en *El Eco Toledano*,  *El Magisterio Español*, *El Noroeste*, *España Marítima y Pesquera*, *La Voz de Galicia*, *El Pueblo Gallego*, *Faro de Vigo*, *La Noche*, *El Correo Gallego* e *ABC*, onde dirixiu a sección "Páginas del mar".

Finou en Villar del Pedroso (Cáceres) a finais de marzo de 1980.

## Obras 
* *Patria y juventud*, 1930.

* *Ante las Cortes Constituyentes*, 1931.
* *La evolución de España*, 1931.
* *Habla el mar*, 1948.

* *Lucha en paz*, 1960.

## Vida persoal 
Casou en Miño con Rosalía Fernández Pardo, e foi pai de Benito e Teófilo Calatrava Fernández.
## Notas 
## Véxase tamén 
### Ligazóns externas 
* Ficha de Teófilo González Calatrava
* Homenaje a la Vejez del Marino
Esther Williams

**Esther Jane Williams**, nada en Inglewood, California, o 8 de agosto de 1921 e finada en Beverly Hills o 6 de xuño de 2013, foi unha nadadora e actriz estadounidense.

## Traxectoria 
Williams era a filla máis nova dunha familia pobre con cinco fillos. Comezou a nadar desde nena na piscina pública da súa cidade.

Antes de entrar no cinema, Williams, entusiasta da natación, foi campioa do deporte na Feira Mundial de San Francisco. Alén diso, estudou na Universidade de Carolina do Sur e foi modelo profesional. Finalmente decidiuse polo mundo do espectáculo e comezou a realizar presentacións co tamén nadador Johnny Weissmüller, famoso polos seus éxitos olímpicos e polos seus filmes como Tarzan. Nese contexto foi descuberta en 1940 pola Metro-Goldwyn-Mayer, produtora coa que asinou un contrato. Estreouse no cinema ao lado de Mickey Rooney no filme *Andy Hardy’s Double Life* e en 1944, ao actuar en *Bathing Beauty* acadou finalmente o estrelato, pasando a figurar entre as grandes actrices da MGM.

Foi elixida unha das estrelas con maior público en 1950, alén de ser considerada a *serea de Hollywood* e a raíña dos filmes musicais dos estudios MGM, sempre en espectáculos acuáticos. En 1952 estreouse un dos seus maiores éxitos de billetería, *Million Dollar Mermaid*, biopic en que a actriz interpretaba a Annette Kellerman.

Como para outras grandes estrelas da época dourada de Hollywood, a madurez de Williams non foi moi feliz, principalmente canado o seu matrimonio co exgalán latino Fernando Lamas comezou a desmoronarse. En 1974, aos 51 anos de idade, foi apresada por conducir en estado de embriaguez. Liberárona após dúas horas despois de que o seu marido pagase a fianza.

Faleceu na noite do 6 de xuño de 2013 nos Ánxeles mentres durmía, aos 91 anos de idade.

## Vida persoal 
Williams casou catro veces. Divorciada en 1944 do doutor Leonard Kouner (con quen casara en 1940), volveu casar no ano seguinte co actor Ben Gage, co que tivo tres fillos e de quen tamén se divorciou. Tamén estivo casada co actor Fernando Lamas, o *latin lover* do cinema americano, co que permaneceu casada ata o falecemento del por mor dun cancro de páncreas o 8 de outubro de 1982. Viviu en Beverly Hills co actor Edward Bell, con quen casou o 24 de outubro de 1994.

## Filmografía 
## Notas 
## Véxase tamén 
### Bibliografía 
* 
* 
* 
* 
### Ligazóns externas 
* Esther Williams Swimming Pools website
* Photographs of Esther Williams
* *The Golden Years*
* Vaudeville theater named in honor of Esther Williams
Frog in Boiling Water

***Frog in Boiling Water*** é o cuarto álbum de estudio da banda estadounidense de indie rock DIIV, publicado o 24 de maio de 2024 a través do selo Fantasy Records. Foi producido por Chris Coady e precedido polo lanzamento de cinco sinxelos: "Brown Paper Bag", "Soul-net", "Everyone Out", "Frog in Boiling Water" e "Raining on Your Pillow". O álbum tivo recensións positivas da crítica.

## Listaxe de cancións 
## Notas
Signs of Infinite Power

***Signs of Infinite Power*** é o décimo álbum de estudio da banda estadounidense de stoner rock Fu Manchu, publicado o 16 de outubro de 2009 a través do selo Century Media Records.

## Listaxe de cancións 
## Notas
We Must Obey

***We Must Obey*** é o noveno álbum de estudio da banda estadounidense de stoner rock Fu Manchu, publicado o 19 de febreiro de 2007 a través dos selos Liquor and Poker Music, Century Media Records. O disco conta cunha versión da canción de The Cars "Moving in Stereo."

## Listaxe de cancións 
## Notas
Welkom

**Welkom** é unha cidade de Suráfrica que pertence á provincia do Estado Libre. Dende o ano 2000 forma parte do municipio de Matjhabeng, resultado da fusión con outros cinco concellos. Segundo o censo en 2011 tiña 64.130 habitantes. A localidade está rodeada de minas de ouro.
## Deportes
O recinto deportivo máis importante de Welkom é o circuíto de Phakisa, que acolleu o Gran Premio de Motociclismo da República Surafricana entre 1999 e 2004.

Os Griffons son un equipo profesional de rugby fundado en 1968 que participa cada ano na Currie Cup representando á rexión do norte do Estado Libre, e que ten gañado o campionato de segunda división en 2008, 2014, 2016, 2017 e 2022. O equipo disputa os seus encontros no North West Stadium que ten capacidade para 8.500 seareiros.

## Notas
## Véxase tamén
### Outros artigos
* Bloemfontein
Carla's Song

'''''Carla's Song'''* é un filme dramático hispano-alemán-británico de 1996 dirixido polo director de cinema británico Ken Loach, narrado por Stephen e protagonizado por Scott Glenn, Robert Carlyle e Gary Lewis e Oyanka Cabezas.

O filme está ambientado en Glasgow, Escocia, e na Nicaragua sandinista.

Recibiu un nomeamento ao premio BAFTA ao mellor filme británico en 1997.

## Argumento 
1987, Glasgow. O rebelde condutor de autobús escocés George (Robert Carlyle) acaba de coñecer á refuxiada nicaraguana Carla (Oyanka Cabezas). Mentres, a Contra en Nicaragua prepárase para derrocar o Goberno sandinista. O estado do país, a súa familia e o seu amor molestan a Carla. Por iso, George decide acompañar a Carla a Nicaragua, onde terá que enfrontarse á dura realidade da guerra e aos seus sentimentos.

## Elenco 
* Robert Carlyle - George Lennox
* Oyanka Cabezas - Carla
* Scott Glenn - Bradley
* Salvador Espinoza - Rafael
* Louise Goodall - Maureen
* Richard Loza - Antonio

## Notas 
## Véxase tamén 
### Ligazóns externas 
* Páxina IMDB de *Carla's Song''
Contra (homónimos)

**Contra** pode designar:

* **contra**, unha preposición que pode designar "En oposición a", tanto no sentido material coma no inmaterial (*Dixo duras palabras contra o seu inimigo. Facer algo contra os seus desexos*)*;* "Na proximidade temporal" (*Chegar contra as nove*); "En dirección a" (*Pon os libros contra ese lado*); posición dunha cousa en contacto con outra que está en sentido vertical. *Apóiate contra a parede.*
* **contra**, un substantivo Circunstancia desfavorable ou contraria para a realización de certa cousa. *Analizar os contras dunha empresa arriscada.* 
* **contra**-, prefixo que indica oposición (por exemplo en contracepción, contrarreforma...)
* **contra**, ou contraventá, porta pequena que se pon detrás das xanelas para impedir o paso da luz.
* '**Contra**' (1979-1990), grupo político-militar nicaraguano apoiado pola CIA, que actuou como guerrilla contra o goberno do FSLN; provén do nome *contrarrevolucionarios*.
* '*Escándalo Irán-*Contra**' (1985-1986), escándalo político nos Estados Unidos durante o goberno de Ronald Reagan pola venda ilegal de armas a Irán para financiar os *Contras nicaragüenses*;
* ***Contra*** (1987), unha saga de videoxogos de Konami;
* ***Contra 2.5*** (2001-2006), un antigo programa da MTV;
* '**Contra*** (2009), o segundo disco da banda Vampire Weekend;
* **Cosmin Contra*', un exfutbolista romanés.
Contras

***Contras*** (de "*contrarrevolucionarios*") é o nome xenérico que reciben varios grupos armados que loitaron contra o goberno da Fronte Sandinista de Liberación Nacional (FSLN), partido socialista revolucionario que tomou o poder en Nicaragua, desde a vitoria da Revolución Sandinista e o fin da ditadura de Anastasio Somoza Debayle, en xullo de 1979. 

## Organización 
Aínda que o movemento incluía diferentes organizacións con diferentes obxectivos e pouca unidade ideolóxica, a Fuerza Democrática de Nicaragua (FDN) foi a maior destas faccións. Porén, en maio de 1987, practicamente todas as organizacións "Contra" foron reagrupadas, polo menos nominalmente, na chamada *resistencia nicaraguana* (RN).

### Apoios 
Desde a fase inicial da guerra de guerrillas, os rebeldes recibiron apoio militar e financeiro dos Estados Unidos, especialmente durante a administración de Ronald Reagan, a través da CIA. Nun primeiro momento, este apoio foi complementado polo goberno da Arxentina, naquel momento, unha ditadura militar autodenominada *Proceso de Reorganización Nacional* e tamén foi apoiado por narcotraficantes de Colombia, por Taiwán e Israel entre outros.

Mesmo despois de 1984, cando o Congreso dos Estados Unidos aprobou a Emenda Boland, que restrinxiu o apoio estadounidense aos "*Contras*", este apoio continuou, en segredo, durante os dous anos seguintes. Para iso empregáronse recursos obtidos ilegalmente mediante a venda de armas a Irán e, sobre todo, mediante o narcotráfico cuberto pola CIA.

Nese momento, o escándalo, coñecido como o caso Irán-Contra, tivo un gran impacto nos Estados Unidos e puxo en risco o segundo mandato do presidente Reagan.

### Audiovisuais 
O tema foi tratado no filme de 1996 ''Carla's Song* de Ken Loach, na película de 2014 *Kill the Messenger* e en *Freeway: Crack in the system'', un documental de 2015 sobre o narcotraficante Rick Ross, coñecido como "Freeway".

## Véxase tamén 
### Outros artigos 
* FSLN 
### Ligazóns externas 
* Opera Mundi - Hoxe na historia: a operación Iran-Gate tenta derrocar ao goberno sandinista de Nicaragua
Patrimonio da Humanidade en Belarús

[miniatura|180px|
[Ficheiro:Welterbe.svg|55px 70px]]
O Patrimonio da Humanidade da Organización das Nacións Unidas para a Educación, a Ciencia e a Cultura (UNESCO) componse de lugares de importancia para o patrimonio cultural ou natural descritos na Convención do Patrimonio Mundial da UNESCO, estabelecida en 1972. O patrimonio cultural está formado por monumentos (como obras arquitectónicas, esculturas monumentais ou inscricións), grupos de edificios e ruínas (incluíndo sitios arqueolóxicos). As paisaxes naturais (constituídas por formacións físicas e biolóxicas), as formacións xeolóxicas e fisiográficas (incluíndo os hábitats de especies de animais e plantas ameazadas) e os lugares naturais que son importantes dende o punto de vista da ciencia, a conservación ou a beleza natural, defínense como patrimonio natural. Esta é unha lista do **Patrimonio da Humanidade en Belarús**, especificamente clasificada pola UNESCO e elaborada de acordo con dez criterios principais, cuxos puntos son xulgados por especialistas na área. Belarús ratificou a Convención sobre a Protección do Patrimonio Cultural e Natural da Humanidade o 12 de outubro de 1988, convertendo os seus lugares en elixíbeis para a súa inclusión na lista.

No ano 2024, había catro sitios de Belarús inscritos na lista. O primeiro sitio engadido na lista foi o bosque de Białowieża en 1992, o cal é unha extensión do lugar de Polonia declarado en 1979. Este é o único sitio natural de Belarús, sendo os outros tres sitios culturais. Alén do bosque de Białowieża, o Arco Xeodésico de Struve tamén é un sitio transnacional, compartido con outros nove países europeos. Ademais, Belarús ten seis lugares máis na lista de candidaturas.

## Lista de lugares candidatos 
Ademais dos sitios inscritos na lista do Patrimonio da Humanidade, os estados membros poden manter unha lista de sitios provisionais que poden considerar para ser nomeados. Só se aceptan candidaturas para a lista do Patrimonio da Humanidade se o sitio figuraba previamente na lista provisional. No ano 2024, Belarús tiña seis lugares na súa lista de candidatos.

## Notas 
## Véxase tamén 
### Outros artigos 
* Patrimonio da Humanidade por país
### Ligazóns externas 
* Páxina de Belarús na World Heritage Convention, da UNESCO
Nermi Uygur

**Nermi Uygur**, nado en Istanbul en 1925 e finado nesa mesma cidade o 21 de febreiro de 2005, foi un filósofo e escritor turco. É considerado o maior representante do pensamento filosófico do período republicano turco, cun discurso centrado no ser humano como pivote da súa ontoloxía.

## Traxectoria 
Comezou a escola primaria no distrito de Pendik, Istanbul, e terminouna na escola primaria de Büyükada. Graduouse no Departamento de Latín da Escola Secundaria de Galatasaray en 1944. Licenciouse no Departamento de Filosofía da Facultade de Letras da Universidade de Istanbul (1948). Tratou analiticamente a Nietzsche na súa tese de graduación “Friedrich Nietzsche's Philosophy of Life” (A filosofía vital de Friedrich Nietzsche). Traballou como axudante no mesmo departamento (1950). Doutorouse en 1952, coa súa tese “Conexións científicas creadas a partir de ciencias morais dende un punto de vista subxectivo segundo Wilhelm Dilthey“), que estaba relacionada cos fundamentos da lóxica e do coñecemento das ciencias históricas sociais sen ningunha abstracción do ser humano. 

Recibiu a bolsa Alexander von Humboldt e estudou durante dous anos na Universidade de Colonia e na Universidade de Bonn. Máis tarde na Universidade de Frankfurt repasou os seus estudos de doutoramento e converteuse en profesor asociado. Cando volveu a Turquía, comezou a traballar como profesor asociado de historia da filosofía. En 1954, converteuse en profesor asociado na Universidade de Istanbul, Facultade de Literatura, Departamento de Filosofía, coa súa tese "O problema do "eu" e do outro en Edmund Husserl" que preparou a partir das notas manuscritas de Husserl na Universidade de Colonia e o Arquivo Husserl da Universidade de Vervier en Bélxica.

Recorreu á literatura co pensamento de que "Se un filósofo traballa como un ensaísta, conseguirá o éxito". Comezando por 'O poder da lingua' en 1962. A partir dos anos 60 os seus escritos publicáronse no estranxeiro e deuse a coñecer. 

Deu conferencias centradas na lóxica, a linguaxe, a arte e a filosofía da cultura na Universidade de Wuppertal en Alemaña.

Despois da súa xubilación en 1992, comezou a impartir cursos de Historia da Filosofía na Facultade de Belas Artes da Universidade de Marmara. En 2002, a súa relación coa universidade foi rematada de novo polo YÖK, o Consello da Educación turco.

Nermi Uygur, que tamén foi membro do PEN (World Writers Union), da Asociación da Lingua Turca e da Asociación Turca de Física, foi un dos primeiros membros do Club de Montañismo e foi considerado o pioneiro do enfoque ensaísta en filosofía.

Ademais do turco, Nermi Uygur tamén ten obras en alemán, inglés e francés.

Uygur é un filósofo citado en estudos modernos sobre lóxica e filosofía da información: 

## Notas
Daisies of the Galaxy

***Daisies of the Galaxy*** é o terceiro álbum de estudio da banda estadounidense de rock Eels, publicado o 28 de febreiro de 2000 no Reino Unido e o 14 de marzo nos Estados Unidos a través do selo DreamWorks Records.

*Daisies of the Galaxy* chegou ao número 8 da lista británica de álbums. A canción "Mr. E's Beautiful Blues" chegou ao número 11 na lista británica de sinxelos, e o segundo sinxelo do álbum, "Flyswatter", chegou ao 55.

## Listaxe de cancións 
## Notas
Beautiful Freak

***Beautiful Freak*** é o primeiro álbum de estudio da banda estadounidense de rock Eels, publicado o 13 de agosto de 1996 a través do selo DreamWorks Records, sendo o segundo disco lanzado por esta discográfica.

## Listaxe de cancións 
## Notas
Isolation Drills

***Isolation Drills*** é o décimo segundo álbum de estudio da banda estadounidense de indie rock Guided by Voices, publicado o 4 de abril de 2001. Foi o seu segundo e derradeiro disco editado polo selo TVT Records e tamén o segundo en contar cun gran produtor de rock, sendo neste cado Rob Schnapf. Foi o seu primeiro álbum en entrar na lista *Billboard 200*, chegando ao número 168. O álbum conta con destacadas contribucións instrumentais de Elliott Smith e David Sulzer. O anterior membro da banda Tobin Sprout tamén regresou como convidado e contribuíu tocando o piano. Aínda que Jim MacPherson toca a batería no álbum, o seu substituto Jon McCann aparece nas fotos do libreto, xa que MacPherson deixou a banda inmediatamente despois da gravación para centrarse na súa vida familiar.

## Listaxe de cancións 
## Notas
Caamouco (homónimos)

O termo **Caamouco,** **Camouco** ou **Calamouco** pode referirse a:

***Caamouco** ou **Camouco (tenencia medieval)**, un termo que describe a relación histórica entre Caamouco e figuras importantes da nobreza galega na Idade Media, particularmente Pedro Froilaz de Traba que aparece mencionado como "*Petrus in **Calamouco***" e "*tenente **Caamoquo** Veremudus Petri*";
* **Agrupación Instrutiva de Caamouco**, asociación nada na Habana no ano 1911 como escola;
* **A. C. Caamouco**, tamén chamada Asociación Cultural CaamoucoNET, asociación cultural de Ares que reivindica o legado da anterior. Editan a revista *A Tenencia*, título referido á tenencia medieval.

Como topónimo, pode referirse a:

;En Galiza
***Caamouco**, parroquia do concello de Ares.

;Serra de Galiza
***Serra do Calamouco**, serra en Becerreá, Lugo.

## Véxase tamén
### Outros artigos
***Camouco**, lugar da parroquia de Berbetouros, no concello de Palas de Rei;
***Camouzo**, lugar da parroquia de Fecha, no concello de Santiago de Compostela;
***Canouco**, alga comestible do grupo das algas pardas e do xénero *Laminaria*, tamén coñecida cos nomes de **folla de maio**, **faixa**, **cinchón**, **follada** ou **cachopo**.
Semana Mundial da Lactación Materna

A **Semana Mundial da Lactación Materna**, establecida oficialmente pola OMS / UNICEF en 1992, é actualmente o movemento social máis estendido en defensa da lactación materna. 

Celébrase en máis de 120 países, do 1 ao 7 de agosto, aniversario da Declaración de Innocenti, asinada pola Organización Mundial da Saúde (OMS) e o Fondo das Nacións Unidas para a Infancia (UNICEF) en agosto de 1990 para a protección, promoción e apoio á lactación materna.
[miniatura|240x240px|[Pictograma co símbolo internacional da lactación materna humana]]

## Véxase tamén 
### Outros artigos 
* Categorías de risco en lactación
* HAMLET
* Lactación
*Lactación e VIH
*Leite
* Leite humano
*Mamíferos
Pura González Varela

**Concepción Pura González Varela**, nada na Coruña o 22 de setembro de 1874 e finada na mesma cidade o 30 de xaneiro de 1958, foi unha música e profesora galega.

## Traxectoria 
Filla de Secundino González Valdés e Patrocinio Varela e irmán de Urbano González. Alumna de Canuto Berea Rodríguez, ingresou na Escola Nacional de Música e Declamación de Madrid na que acadou premios en piano e harmonía. Intérprete de piano. Foi nomeada profesora de música da Escola Normal de Mestras da Coruña en 1899. Deu concertos no teatro Principal da Coruña e no Círculo de Artesáns e outros locais de Santiago de Compostela. Foi membro correspondente da Real Academia Galega. Finou na Coruña o 30 de xaneiro de 1958.
## Vida persoal 
Casou na Coruña con Manuel Lugrís Freire o 14 de agosto de 1902, e foi nai de Manuel, Secundino, Pilar, Urbano e Purificación Lugrís González.

## Notas 
## Véxase tamén 
### Ligazóns externas 
* Purificación González Varela
Do the Collapse

***Do the Collapse*** é o décimo primeiro álbum de estudio da banda estadounidense de indie rock Guided by Voices, publicado o 3 de agosto de 1999 a través do selo TVT Records. En contraste coa súa reputación lo-fi, o álbum presenta un traballo de produción brillante de Ric Ocasek, que obtivo unha recepción mixta de críticos e fans. "Hold On Hope" foi interpretado polo cantante country Glen Campbell no seu 61§ álbum número 61 *Ghost on the Canvas* en 2011. Na súa introdución ao libro de James Greer *Guided by Voices: A Brief History: Twenty-One Years of Hunting Accidents in the Forests of Rock and Roll*, o cineasta gañador do Óscar Steven Soderbergh fixo referencia ao disco afirmando que "o álbum producido por Ric Ocasek era fantástico".

## Listaxe de cancións 
## Notas
Pazo de Guyatt

O **pazo de Guyatt**, tamén coñecido como **pazo de Cotón de Castro** e **pazo da Pasaxe**, é un pazo situado o lugar das Xuvias no concello da Coruña.

## Historia 
Aínda que posiblemente o pazo teña orixe medieval, a primeira referencia sobre a súa existencia aparece no século XVI, propiedade do rexedor da Coruña Pedro de Villafranca. A principios do século XVII comprouno o tamén rexedor Gabriel Cotón.

Durante a guerra da Independencia foi saqueado polos franceses. En 1865 coa creación da liña de ferrocarril A Coruña - Madrid construíuse un túnel que reduciu o terreo do xardín.

A finais do século XIX a familia Cotón arruinouse, acabando a propiedade nas mans da familia Guyatt, que chegara á cidade en 1870.

Trala guerra civil o goberno franquista incautouse da parcela para instalar o Fogar Infantil das Xuvias. Este feito supuxo un estrago do pazo e mesmo foi espoliada unha escaleira. Ademais, serviu de lugar de descanso para oficiais nazis durante a segunda guerra mundial.

## Descrición 
O pazo é un edificio de granito e planta cadrada. Na fachada consérvase o escudo dos Cotón de Castro.

## Notas 
## Véxase tamén 
### Ligazóns externas 
* Un pazo escondido en A Coruña, las últimas huellas de una dinastía inglesa 
* La Casa Guyatt, un pazo señorial con elementos del siglo XVIII que todavía es propiedad privada 
* Planos e debuxos an As Xuvias-Os Castros-A Gaiteira
Rúa do Conde de Torrecedeira

A **rúa do Conde de Torrecedeira** é unha vía urbana da cidade de Vigo. É unha das rúas que percorren paralelas á liña costeira da urbe. Comeza na rúa de Santa Marta, e finaliza na praza da Industria. Durante o seu percorrido sitúanse lugares chave da cidade como o campus homónimo, onde se localizan as facultades de Comercio e Enxeñaría Industrial da Universidade de Vigo, ou o parque de Camilo José Cela. 

Recibe o seu nome de Manuel Bárcena Franco, o I Conde de Torrecedeira, un magnate anglo-vigués do século XIX.

## Urbanismo 
[miniatura|[Escola de Enxeñería Industrial da Universidade de Vigo.]]
A rúa de Torrecedeira ten unha lonxitude de 1,4 quilómetros. Consta de dous carrís, un en cada sentido. Comeza na rúa de Santa Ana, e discorre seguindo a liña costeira da cidade, comunicando o centro da cidade e o barrio do Cura coa praza de Eugenio Fadrique, popularmente coñecida coma praza da Industria.

Durante o seu percorrido, atravesa diferentes rúas, a meirande parte delas pequenas escadas ou calellas que comunican co Berbés, dado o desnivel de varios metros con respecto ao mar en poucos metros.

Na rúa de Torrecedeira atópase o segundo campus en importancia que ten a Universidade de Vigo na cidade olívica despois do Campus de Lagoas-Marcosende. Nel atópase a Facultade de Comercio e a Escola Técnica de Enxeñaría Industrial. Destaca o edificio *Sede Cidade*, construído por Jenaro de la Fuente e que alberga o rexistro da Universidade de Vigo, e onde se imparten as enxeñarías de Química Industrial, Tecnoloxías Industriais, Mecánica e Electrónica Industrial e Automática.

Ao longo do percorrido da rúa tamén se atopa o parque de Camilo José Cela. Trátase dunha zona verde de 7.000 metros cadrados e construída por Agustín Arca.
Durante o século XXI a rúa foi obxecto de diferentes humanizacións. En 2009 foi unha das primeiras vías en humanizarse, co gallo dos fondos do Plan E do Ministerio de Fomento para facer fronte daquela á crise sobrevida por aquel entón. Inaugurouna o Ministro de Fomento José Blanco en decembro de 2009 e tivo un custo de 3,5 millóns de euros. A humanización consistiu na ampliación de beirarrúas e a mellora da rede de abastecemento, mais non se modificaron os carrís ou os espazos de aparcadoiro.

## Galería de imaxes 

Ficheiro:Vigo torrecedeira.jpg|Vista nocturna da rúa de Torrecedeira na esquina coa rúa Juan Ramón Jiménez.
Ficheiro:Vigo, escaleras subiendo a Torrecedeira - panoramio.jpg|Escadas cara á rúa Torrecedeira, coa que existen un desnivel en poucos metros.
Ficheiro:Pintadaresistenciagalega.JPG|Pintada a prol de Resistência Galega, unha antiga organización terrorista e independentista galega.
Ficheiro:Manuel Bárcena Franco 1909.jpg|Manuel Bárcena e Franco, I conde de Torrecedeira, que deu orixe ao nome da rúa.

## Notas 
## Véxase tamén 
### Bibliografía 
* *Plan Especial de Protección do Ensanche e a Cidade Central* Concello de Vigo, 2007.
* Álvarez Blázquez, Xosé María (1960). *La Ciudad y los días. Calendario histórico de Vigo*. Editorial Monterrey .

### Outros artigos 
* Manuel Bárcena Franco
* Parque de Camilo José Cela (Vigo)
Parques de Vigo

En **Vigo** pódense atopar diferentes parques e zonas verdes.

## Lista de parques e zonas verdes
## Notas
## Véxase tamén
### Outros artigos
* Parques eólicos en Galicia
* Zoolóxicos e acuarios de Galicia
Jonathan Bamba

**Jonathan Bamba**, nado en Alfortville (Illa de Francia, Francia) o 26 de marzo de 1996, é un futbolista franco-marfileño. Xoga de centrocampista e o seu equipo é o R. C. Celta de Vigo da Primeira División de España.

## Traxectoria
### Saint-Étienne
Bamba comezou nas inferiores do Saint-Étienne en 2011.

Debutou na Ligue 1 o 25 de xaneiro de 2015 contra o Paris Saint-Germain, cando entrou no minuto 82 por Yohan Mollo na derrota en casa por 1-0. Anotou o seu primeiro gol para o club o 20 de setembro de 2015 ao Nantes na vitoria por 2-0 de local.

O 18 de xaneiro de 2016 foi cedido ao París FC ata o termo da tempada.​ Na tempada 2016-17 foi enviado a préstamo ao Sint-Truidense de Bélxica. Con todo, regresou ao club francés na xanela de fichaxes doverán. O 4 de xaneiro de 2017, Bamba fichou polo Angers de Ligue 1 como cedido.

### Lille
O 2 de xullo de 2018 fichou polo Lille O. S. C. por cinco anos. Debutou co Lille o 11 de agosto de 2018 e anotou o terceiro gol na vitoria por 3-1 sobre o Stade Rennais. O 30 de setembro anotou dous goles no últimos seis minutos de encontro na vitoria en casa perante o Olympique de Marsella por 3-0.​ O centrocampista foi parte do tridente ofensivo xunto a Nicoles Pépé e Jonathan Ikoné, que foi denominada "BIP-BIP", nunha gran tempada do Lille ese ano.​ Bamba anotou 13 goles en total en Ligue 1 esa tempada 2018-19 que asegurou o segundo lugar na táboa final e a clasificación para a liga de Campións 2019-20.

Durante esas cinco tempadas disputou 200 partidos nos que conseguiu 29 tantos e axudou ao club para conquistar a Ligue 1 2020-21.

### Celta de Vigo
O 18 de xullo de 2023 fichou polo Celta de Vigo por tres anos. Chegou libre tras expirar o seu contrato co Lille O. S.

## Palmarés
### Títulos nacionais 
### Títulos internacionais
Victor Jollos

Victor Jollos, nado en 1877 e finado en 1941, foi un biólogo, protistólogo e xenetista alemán, posteriormente estadounidense, de ascendencia rusa.

Jollos naceu o 1 de agosto de 1877 en Odesa, Ucraína (daquela parte do Imperio Ruso), pero os seu pais migraron a Alemaña cando era novo. Fixo os estudos de bacharelato en Heidelgerg, os de pregrao na Universidade de Berlín e de doutoramento na Universidade de Múnic. Estudou zooloxía, botánica e química. Estudou os protistas, especialmente *Paramecium*, e fundou, xunto con Richard von Hertwig, o primeiro instituto alemán de investigación protozoolóxica. 

Tamén estudou no Instituto Robert Koch (antes chamado Instituto de Doenzas Infecciosas), onde expuxo o seu concepto das *Dauermodifikationen* ou modificacións permanentes. Ao expoxer liñas puras de paramecios a toxinas ou calor elevada, atopou que aparecían caracteres novos nos paramecios (resistencia a toxinas ou á calor), que, segundo el, se herdaban durante centos de xeracións na descendencia. Moitos biólogos da época afirmaron que as Dauermodifiktionen eran a proba dunha herdanza citoplasmática dos caracteres de tipo lamarckista. Despois do final da primeira guerra mundial seguiu as súas investigacións no Instituto de Bioloxía Kaiser Wilhem. En 1925 traballou na Universidade de O Cairo invitado polo goberno exipcio, onde foi profesor de zooloxía. En 1929 volveu a Berlín, onde foi profesor auxiliar de zooloxía.

### Obras escollidas 
*(1921) Experimentelle Protistenstudien. Mit 12 Kurven im Text.
*(1934) Inherited changes produced by heat-treatment in Drosophila melanogaster
*(1932) Weitere Untersuchungen über die experimentelle Auslösung erblicher Veränderungen beiDrosophila melanogaster
*(1931) Die experimentelle Auslösung von Mutationen und ihre Bedeutung für das Evolutionsproblem
*(1914) Variabilität und Vererbung bei Mikroorganismen
*(1933) Weitere experimentelle Untersuchungen zum Artumbildungsproblem 
*(1933) Die Übereinstimmung der bei Drosophila melanogaster nach Hitzeeinwirkung entstehenden Modifikationen und Mutationen
*(1935) Sind Dauermodifikationen — "Schwachmutationen" und der "Parallelismus von Modifikationen und Mutationen" eine Stütze für das lamarckistische Prinzip?

## Notas
Víctor Cebey López

**Víctor Cebey López**, nado en Carballo en 1989, é un médico e escritor galego.

## Traxectoria 
Oncólogo médico no Complexo Hospitalario Universitario de Santiago. En 2024 gañou a vixésimo oitava edición do premio de poesía Avelina Valladares.

## Notas
Wenceslao Veiga Gadea

**Wenceslao Francisco Veiga Gadea**, nado en Ferrol o 5 de febreiro de 1853 e finado en Barcelona o 24 de xullo de 1916, foi un xornalista, escritor e músico galego.

## Traxectoria 
Comezou a carreira de sacerdote en Ferrol. Abandonou os estudos para seguir ao seu pai destinado en San Vicente de la Barquera. Foi nomeado secretario do concello de Comillas. Permaneu no posto ata 1880, cando retornou a Ferrol para ser redactor de *El Correo Gallego*. Foi nomeado director da Estafeta de Correos de Ferrol en 1890, e secretario de sanidade do porto de Ferrol en 1899.

Autor teatral e poeta, foi autor de varios apropósitos carnavalescos. Como xornalista dirixiu *El Criticón*, *Agua Va*, *La Monarquía*, *El Clamor Público*, *Diario Ferrolano* e *El Otro*, onde publicou poemas co pseudónimo **B. Iga**. Tamén colaborou en *La Pequeña Patria*, *Extracto de Literatura,* *El Eco de Galicia* de Buenos Aires e *Galicia*, *Pro-Galicia* e *Suevia* da Habana.

En xaneiro de 1905 marchou coa familia a Barcelona; ao servizo do marqués de Comillas, ocupou o posto de xefe de contabilidade da Sociedad Hullera Española. Desde Barcelona enviou crónicas e artigos a *El Correo Gallego*. Finou en Barcelona o 24 de xullo de 1916.

## Obras 
### Teatro 
* *Ya apareció aquello*, 1883.
* *Ferrol a vista de pájaro*.

* *Calles y Quillas*.

* *Antes, ahora y despues*, 1891.

* *Lo que salga*.
* *Ferrol en caricatura*, 1902.
* *El Ministro en Ferrol*, 1904.

### Poesía 
* *Treinta sonetos*, 1903.

## Vida persoal 
Casou con Telesfora Sánchez, que finou en Barcelona a principios de xaneiro de 1914, e foi pai de sete fillos.

## Notas 
## Véxase tamén 
### Bibliografía 
* 

### Ligazóns externas 
* Los poetas de las rondallas: Wenceslao Veiga y Gadea y Ángel Fernández Torres

* Wenceslao Veiga en Galegos.
Parque da Riouxa

O **parque da Riouxa** é unha zona verde e un dos parques que existen na cidade de Vigo. Foi construído entre 1990 e 1991 polo arquitecto catalán Ricardo Bofill, e localízase na parroquia de Teis. Ten unha extensión de aproximadamente 60 hectáreas. Entre os seus elementos, destacan un anfiteatro de pedra e céspede, un paseo con pérgolas e un xardín botánico con especies arbóreas autóctonas, como o carballo ou o castiñeiro; mesturadas con outras foráneas, coma o castiñeiro de indias.

## Historia 
O proxecto de construción do parque da Riouxa foi un dos dous proxectos que o alcalde Manuel Soto encargara en 1989 ao arquitecto catalán Ricardo Bofill na cidade olívica. Este, con todo, foi o único dos dous que puido ser finalizado. O segundo proxecto inconcluso, o que ía ser a praza da Concordia, non se realizou ao non autorizar a Xunta de Galicia a demolición do edifico que daquela ocupaba o Pazo de Xustiza e que agora ocupa o Museo MARCO.

O parque da Riouxa, así, foi un encargo para crear unha zona verde no barrio de Teis, concretamente na outrora *finca de dona Fermina,* unha leira privada na que xa daquela se organizaban eventos particulares.

## Notas
## Véxase tamén
### Bibliografía
* Fernando Agrasar Quiroga. *Guía de Arquitectura de Vigo (COAG, 2009)*. 
### Outros artigos
* Parques de Vigo
### Ligazóns externas
* Parque da Riouxa Turismo de Vigo.
* A Riouxa, un amplo espazo verde *Faro de Vigo*.
Parque forestal do Monte dos Pozos

O **parque do Monte dos Pozos** é un parque forestal situado no concello de Vigo. Localízase no lugar do Freixo (Valadares), e ocupa unha parte importante do monte homónimo, un pico de 387 metros que domina a contorna olívica.

O parque forestal ten unha extensión de 110.000 metros cadrados, e consta de áreas recreativas con bar e restaurante, asadores, sendas, un miradoiro e un lago artificial no que habitan diversas especies de aves.

## Galería de imaxes

Ficheiro:Vigo-Valadares-Monte dos pozos707 (8268364779).jpg
Ficheiro:Vigo, Valadares, Monte dos pozos (9575605434).jpg
Ficheiro:Vigo-Valadares-Monte dos pozos711 (8259724883).jpg
Ficheiro:Vigo-Valadares-Monte dos pozos728 (8256571096).jpg
Ficheiro:Vigo-Monte dos pozos-merendero (5463427652).jpg
Ficheiro:Vigo-Laguna en el Monte dos pozos (9796007173).jpg

## Notas
## Véxase tamén
### Outros artigos
* Parques de Vigo
### Ligazóns externas
* Monte dos Pozos *Faro de Vigo*.
Salt Lick/God's Balls

'''''Salt Lick/God's Balls'''* é un álbum recompilatorio en CD e casete da banda estadounidense de grunge TAD. Está formado polo EP *Salt Lick*, a cara A do sinxelo de 7" SP55 ("Loser"/"Cooking with Gas"), e 7 temas escollidos (de 10) do álbum *God's Balls''.

Ámbolos dous os discos foran previamente publicados nos Estados Unidos só en vinilo.

## Listaxe de cancións 
## Notas
The King

***The King*** é o segundo álbum de estudio da banda escocesa de rock alternativo Teenage Fanclub, eliminado o mesmo día do seu lanzamento o 27 de agosto de 1991.

O álbum adoita ser ridiculizado como unha obriga contractual montada apresuradamente para o selo estadounidense Matador (permitindo que o grupo fichase por Geffen sen penalización). En 2020, o copropietario de Matador, Gerard Cosloy, confirmou que *The King* foi presentado ao selo como o segundo lanzamento, pero rexeitou a proposta, dicindo que parecía máis o cumprimento dunha obriga contractual que un álbum real. Porén, o grupo negou isto, alegando que a natureza caótica e espontánea dos contidos foi unha influencia directa do produtor Don Fleming, que adoitaba improvisar a súa música. "Unha noite estabamos todos completamente bébedos... e dixemos: 'Imos facer un LP durante a noite. Simplemente improvisaremos algunhas cancións e faremos unhas versións e ensamblaremos todo'", dixo Norman Blake en 2016. Nunha entrevista de 2006 Blake e Brendan O'Hare confirmaron que o álbum fora gravado inmediatamente despois de completar *Bandwagonesque*, usando o tempo de estudo reservado previamente que quedou dispoñible cando o mencionado álbum rematouse antes do previsto. Tamén afirmaron que o álbum estaba destinado a ser unha edición de prezo medio de 1 000 unidades, pero o seu entón selo británico, Creation Records, fixo 20 000 copias e vendeunas a prezo normal.

O álbum foi reeditado en vinilo para o Record Store Day 2019.

## Listaxe de cancións 
## Notas
Agua Va

***Agua Va*** foi unha revista editada en Ferrol en 1886.

## Historia e características 
Subtitulado *Gota periódica,* apareceu en 1886. Dirixido por Wenceslao Veiga Gadea. Publicábase os domingos.

## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia da Coruña
Your Choice Live Series Vol. 12

***Your Choice Live Series Vol.12*** é un álbum ao vivo da banda estadounidense de sludge metal The Melvins, publicado no ano 1991 a través do selo Your Choice Records. O disco foi gravado o 23 de xaneiro de 1991 no Oberhaus en Alzey, Alemaña. A banda tamén interpretou a canción "It's Shoved", que non foi incluída no álbum pero despois foi lanzada no recompilatorio ''It's Your Choice*.

"Tanked" é unha primeira versión do tema "Wispy", que aparece no EP *Eggnog''.

## Listaxe de cancións
## Notas
Pure Cult: for Rockers, Ravers, Lovers, and Sinners

***Pure Cult: for Rockers, Ravers, Lovers, and Sinners*** é o primeiro de varios recompilatorios de grandes éxitos da banda británica de rock The Cult, publicado o 16 de febreiro de 1993 a través do selo Beggars Banquet Records. No ano 2000 reeditouse cunha lista de cancións case idéntica co título *Pure Cult: The Singles 1984-1995*.

## Listaxe de cancións
## Notas
El Otro

***El Otro*** foi unha revista editada na Coruña pero editada en Ferrol, entre 1899 e 1901.

## Historia e características 
Subtitulado *Semanario festivo ilustrado de todas las cosas y otras muchas cosas más*, apareceu en 1899. Dirixido por Wenceslao Veiga Gadea, que asinaba co pseudónimo **B. Iga**. O último número coñecido foi o 106, aparecido o 26 de maio de 1901.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
Yank Crime

***Yank Crime*** é o segundo e derradeiro álbum de estudio da banda estadounidense de post-hardcore Drive Like Jehu, publicado o 26 de abril de 1994 a través do selo Interscope Records. Foi a estrea do grupo na discográfica e a arte foi creada polo cantante/guitarrista Rick Froberg. A banda realizou unha xira para promover o disco, pero despois disolveuse silenciosamente ao ano seguinte cando os membros se mudaron para perseguir outros intereses.

Nos anos posteriores, como o guitarrista John Reis conseguiu recoñecemento internacional coa súa banda Rocket from the Crypt, un público cada vez maior comezou a identificar a música de Drive Like Jehu como un catalizador para a ecléctica escena musical de San Diego e a emerxente escena emo nacional dos anos 90. En 2002 Reis volveu lanzar *Yank Crime* polo seu selo Swami Records, incluíndo nela as cancións do sinxelo "Hand Over Fist"/"Bullet Train to Vegas" da banda, e a versión orixinal de "Sinews" que aparecera no recompilatorio *Head Start to Purgatory*.

## Listaxe de cancións 
## Notas
It's Low Beat Time

'''''It's Low Beat Time''''' é un álbum de estudio da banda estadounidense de rock Young Fresh Fellows, publicado en 1992 a través do selo Frontier Records. O álbum foi producido por Conrad Uno e parcialmente por Butch Vig.

## Listaxe de cancións 
## Notas
Music for Pleasure

***Music for Pleasure*** é o segundo álbum de estudio da banda inglesa de punk rock The Damned, publicado o 18 de novembro de 1977 a través do selo Stiff Records. O disco non conseguiu entrar nas listas británicas de álbums.

## Listaxe de cancións 
## Notas
Edificio de Correos da Coruña

O **Edificio Central de Correos** é un edificio situado no barrio da Pescaría da cidade da Coruña. É a sede principal de Correos na cidade.

## Historia 
miniatura|Torre do reloxo
En 1908, o goberno estableceu mediante unha Real Orde a necesidade de construción de novas casas de Correos en diversas cidades, aínda que o proceso se demorou varias décadas. con características *art déco*, emprega un estilo que supón unha aposta da empresa pola modernidade.

Dispón de baixo, dúas plantas e ático. Ao ser un edificio exento cada unha das fachadas ten unha función diferente. Os dous patios cadrados permiten a entrada de luz no vestíbulo de atención ao público.

A torre do reloxo evoca a arquitectura nórdica, como a estación de Helsinqui, de Eliel Saarinen.

## Notas 
## Véxase tamén 
### Bibliografía 
* 
### Ligazóns externas 
* CoruñeANDO
Fediverso

O **fediverso**  (acrónimo de «federación» e «universo»), en inglés **fediverse**, é un conxunto de redes sociais e programas de *software* en internet que poden comunicarse entre si. As redes sociais federadas permiten ás persoas en diferentes redes sociais gustar, seguir e comentar nos perfís das outras.

## Funcionamento 
[miniatura|240x240px|Conferencia [ActivityPub de Praga, en 2019.]]
Similar ao correo electrónico, o fediverso non é propiedade dunha única persoa ou empresa. Calquera persoa ou empresa pode crear instancias de redes sociais no fediverso. Por exemplo, o sitio de *microblogging* Mastodon gGmbH ten a instancia do fediverso "mastodon.social", e Gmail ten o enderezo de correo electrónico "gmail.com". Unha persoa en "mastodon.social" ten a identidade do fediverse "@usuario@mastodon.social", e unha persoa en "gmail.com" ten o enderezo de correo electrónico "usuario@gmail.com". Pero un usuario de "gmail.com" pode enviar un correo electrónico a alguén que use un provedor de correo electrónico diferente, como "hotmail.com". como "mozilla.social".

### Protocolos empregados 
Existe unha variedade de protocolos abertos utilizados no fediverso, como OStatus, o protocolo de Diaspora*, XMPP ou ActivityPub.

En febreiro de 2019, o W3C publicou como recomendación o protocolo ActivityPub. 

## Servizos de rede federada 
[miniatura|*[Software* do **fediverso**, e outras redes federadas, visualizadas nunha árbore.|240x240px]]
Os diferentes programas do fediverso teñen diversos tipos de contido. Algúns son para imaxes, outros son para vídeos etc. O *software* do fediverse ten múltiples instancias. Algúns programas do fediverso, como Mastodon, teñen centos de instancias que poden conectarse entre si. Normalmente, as persoas poden usar o *software* de redes sociais federadas abrindo unha das instancias do software no seu navegador web (Google Chrome, Firefox, Edge...), usando aplicacións de teléfono intelixente ou usando unha aplicación web. 
[miniatura|245x245px|Mascota do *software* [Mastodon (Software)|Mastodon.]]

## Unión Europea 
Debido ao éxito das plataformas do Fediverso da Unión Europea, EU Voice e EU Video, o seu financiamento foi prorrogado ao cabo do seu primeiro ano. 40 contas institucionais, comisarios europeos e deputados do Parlamento Europeo adheríronse.

## Notas 
## Véxase tamén
Galicia (Ferrol)

***Galicia*** foi unha revista publicada en Ferrol en 1885.

## Historia e características 
Subtitulada *Cencias-literatura-artes*, apareceu o 10 de maio de 1885. Publicada integramente en galego, aparecía o 1, 8, 16 e 24 de cada mes. Editábase na imprenta de *El Correo Gallego*.

## Notas 
## Véxase tamén 
### Bibliografía 
*  A imaxe que inclúe é incorrecta, corresponde a outra publicación: *Galicia. Diario de Vigo*.
* 
* 
### Outros artigos 
* Lista de publicacións impresas da provincia da Coruña
### Ligazóns externas 
* Torna, Cilia (16/3/2021). "Os primeiros xornais en galego: 'Galicia'" *Nós Diario*.